Document ID: 32012D0457

A TANÁCS 2012/457/KKBP HATÁROZATA
(2012. augusztus 2.)
az Iránnal szembeni korlátozó intézkedésekről szóló 2010/413/KKBP határozat módosításáról
AZ EURÓPAI UNIÓ TANÁCSA,
tekintettel az Európai Unióról szóló szerződésre és különösen annak 29. cikkére,
tekintettel az Iránnal szembeni korlátozó intézkedésekről szóló, 2010. július 26-i 2010/413/KKBP tanácsi határozatra (1) és különösen annak 23. cikke (1) és (2) bekezdésére,
mivel:
(1)
A Tanács 2010. július 26-án elfogadta a 2010/413/KKBP határozatot.
(2)
A Tanács úgy véli, hogy egyes személyeket törölni kell a korlátozó intézkedések hatálya alá tartozó személyeknek és szervezeteknek a 2010/413/KKBP határozat II. mellékletében szereplő jegyzékéből, valamint hogy némely szervezetekre vonatkozó bejegyzéseket módosítani kell.
(3)
Az Egyesült Nemzetek Biztonsági Tanácsának (ENSZ BT) 1737 (2006) határozatával létrehozott ENSZ BT-bizottság döntése nyomán két személyt és egy szervezetet át kell helyezni a 2010/413/KKBP határozat II. mellékletében szereplő jegyzékből a határozat I. mellékletében szereplő, korlátozó intézkedések hatálya alá tartozó személyek és szervezetek jegyzékébe.
(4)
A 2010/413/KKBP határozat I. és II. mellékletében foglalt jegyzékeket ezért ennek megfelelően módosítani kell,
ELFOGADTA EZT A HATÁROZATOT:
1. cikk
Az e határozat I. mellékletében felsorolt személyeket törölni kell a 2010/413/KKBP határozat II. mellékletében szereplő jegyzékből.
2. cikk
A 2010/413/KKBP határozat II. mellékletében az e határozat II. mellékletében felsorolt szervezetekre vonatkozó bejegyzések helyébe az e határozat II. mellékletében foglalt bejegyzések lépnek.
3. cikk
Az e határozat III. mellékletében felsorolt személyeket és szervezetet törölni kell a 2010/413/KKBP határozat II. mellékletében szereplő jegyzékből, és azokat fel kell venni a 2010/413/KKBP határozat I. mellékletébe, az e határozat III. mellékletében szereplő adatokkal módosítva.
4. cikk
Ez a határozat az Európai Unió Hivatalos Lapjában való kihirdetésének napján lép hatályba.
Kelt Brüsszelben, 2012. augusztus 2-án.

Labels: 18
5
11